|  |  |
| --- | --- |
| Broj: | 10 –1880 |
| Datum: | 19.7.2023.godine |

Uvaženi/a,

Privredna komora Crne Gore, u saradnji sa Savezom elektronskih sportova Crne Gore, **u četvrtak 27.7.2023. godine, sa početkom u 12 sati**, u prostorijama Privredne komore Crne Gore (Novaka Miloševa 29/II, Podgorica), organizuje okrugli sto:

**„Razvoj i perspektive gejminga i esporta u Adria regionu: Povezivanje, saradnja i mogućnosti“**

Okrugli sto se organizuje sa ciljem da okupi predstavnike gejming saveza i organizacija iz cijelog Adria regiona i dijela Evrope kako bi razmotrili značaj i mogućnosti daljeg razvoja gejminga i esporta na našim prostorima. Savez elektronskih sportova Crne Gore (SESCG) se kao krovna organizacija bavi razvojem, promocijom i regulacijom e-sporta u Crnoj Gori, kao i unapređivanjem strukture i ekosistema e-sporta u regionu, poboljšanjem prilika za mlade igrače, razbijanjem predrasuda vezanih za e-sport i gejming.

Tokom okruglog stola govoriće brojne ličnosti iz svijeta gejminga i Esporta u Adria regionu sa ciljem da se otvori prostor za dijalog, dijeljenje znanja i uspostavljanje partnerstava te jačanja gejming zajednice u regionu.

Kako bismo bili u prilici da uspješno organizujemo događaj, kao i zbog ograničenog broja učesnika, molimo vas da blagovremeno odredite svoje predstavnike, pri čemu će pravo prvenstva učešća biti prema redosljedu prijavljanja.

Prisustvo možete potvrditi popunjavanjem prijave preko [LINK-a,](https://docs.google.com/forms/d/e/1FAIpQLSesskr7zVLUmjxavXOAON2nEDeejJUZY3ARJYTAgOfjZVHIjA/viewform?usp=pp_url) **najkasnije do srijede 26.7.2023.** godine.

Događaj je moguće pratiti i putem Youtube i TV kanala MNESPORT, a u okviru Youtube live chat-a gledaoci će biti u prilici i da postavljaju različita pitanja te daju komentare.

Agenda okruglog stola je u prilogu poziva.

Kontakt telefon za dodatne informacije je 020 230 446.

S poštovanjem,

Sektor za obrazovanje i kvalitet

Direktor

Mladen Perazić, s.r.